Návrh

Všeobecné   záväzné   nariadenie

obce    R a k o v i c e 

č. 21/2014

 O DANI  ZA  UBYTOVANIE
NA  ÚZEMÍ  OBCE  RAKOVICE

Návrh VZN vyvesený na úradnej tabuli v obci Rakovice dňa:  22.10.2014
Návrh VZN zverejnený na webovej stránke obce dňa: 22.10.2014
Vyhodnotenie pripomienok k návrhu VZN uskutočnené dňa: ..................
VZN schválené Obecným zastupiteľstvom v Rakoviciach dňa: 06.11.2014
VZN vyvesené na úradnej tabuli v obci Rakovice dňa: ................
VZN zverejnené na webovej stránke obce dňa: ................
VZN nadobúda účinnosť dňom 01.01.2015

                                     			                                  
Obec Rakovice v súlade s ustanovením § 6 ods. 1 zákona č. 369/1990 Zb. o obecnom zriadení v znení neskorších predpisov a ustanoveniami § 7 ods. 4, § 8 ods. 2, § 12 ods. 2 a3, § 16 ods. 2 § 17 ods. 2,3,4 a 6 § 20 ods. 3, § 21 ods. 2, § 103 ods. 1 a 2 zákona 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov ustanovuje 

VŠEOBECNE ZÁVÄZNÉ NARIADENIE č.  21/2014
o dani za ubytovanie na území obce Rakovice
                                                                                                                         
§ 1
Úvodné ustanovenie 

Toto všeobecne záväzné nariadenie /ďalej len nariadenie/ upravuje podmienky určovania a vyberania dane za ubytovanie /ďalej len „daň“/ na území obce Rakovice.

§ 2
Predmet dane

Predmetom dane za ubytovanie je odplatné prechodné ubytovanie podľa §754 až 759 Občianskeho zákonníka v ubytovacom zariadení /ďalej len „zariadení“/, ktorým je zariadenie uvedené v § 37 zákona 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov.

§ 3
Daňovník

Daňovníkom je fyzická osoba, ktorá sa v zariadení odplatne prechodne ubytuje.

§ 4
Základ dane

Základom dane je počet prenocovaní.

§ 5
Sadzba dane

Sadzba dane je 0,30 € na osobu a prenocovanie.

§ 6
Vyberanie dane

Daň pre správcu dane vyberá platiteľ dane. Platiteľom dane je prevádzkovateľ zariadenia, ktorý odplatné prechodné ubytovanie poskytuje. 

§ 7
Povinnosti prevádzkovateľa

1. Prevádzkovateľ zariadenia je povinný viesť knihu ubytovaných alebo elektronicky  spracovanú evidenciu, ktorá musí obsahovať tieto údaje:
-    meno a priezvisko, adresu trvalého pobytu a dátum narodenia ubytovaného
-	číslo občianskeho preukazu, cestovného pasu alebo iného dokladu preukazujúceho identitu ubytovaného
-	dátum príchodu a odchodu ubytovaného  – počet prenocovaní ubytovaného
-	dôvod neplatenia dane, ak ide o osobu podľa § 8
-	počet všetkých ubytovaných hostí v kalendárnom mesiaci

2.  Prevádzkovateľ je ďalej povinný
a)	predkladať správcovi dane v termíne do 10. dňa v mesiaci za uplynulý kalendárny mesiac mesačné vyúčtovanie dane vybratej za predchádzajúci kalendárny mesiac
b)	daň je splatná bez vyrubenia do 15 dňa nasledujúceho mesiaca bezhotovostným prevodom na účet správcu dane, pri platbách do 300 eur v hotovosti do pokladne správcu dane alebo poštovým poukazom na príslušný účet správcu dane
c)	platiteľ dane je povinný vydať na požiadanie daňovníka potvrdenie o zaplatení dane

§ 8
Oslobodenie od dane za ubytovanie

1. Od dane za ubytovanie je oslobodená:
a)  nevidomá osoba, bezvládna osoba, držiteľ preukazu ZŤP a ZŤP/S a ich sprievodcovia
b)  osoba do 18 rokov veku, študenti študujúci na území obce Rakovice
c)  fyzické osoby s trvalým pobytom v obci Rakovice
d) osoba, ktorá je v zariadení, v ktorom sa prechodne ubytuje, prihlásená na prechodný pobyt. 

§ 9
Záverečné ustanovenia

1.  Dňom účinnosti tohto všeobecne záväzného nariadenia o dani za ubytovanie č. 24/2014 sa zrušuje Všeobecne záväzné nariadenie obce Rakovice č. 21 o dani za ubytovanie zo dňa 11.12.2009.

2. Obecné zastupiteľstvo obce Rakovice sa na tomto všeobecne záväznom nariadení o dani za ubytovanie uznieslo dňa 06.11.2014, číslo uznesenia .../2014.   

§ 10
Účinnosť

Toto všeobecne záväzné nariadenie nadobúda účinnosť 1. januára 2015.

                                                 	                           Dušan  D a l o š			                                                 				                                starosta  obce Rakovice